TTW ธุรกิจมั่นคง-จ่ายปันผลสูงแนะนำซื้อเป้าหมาย 14 บาท
TTW ธุรกิจมั่นคง-จ่ายปันผลสูงแนะนำซื้อเป้าหมาย 14 บาท
31 ส.ค. 2561

บล.ดีบีเอส วิคเคอร์ส ระบุในบทวิเคราะห์วันนี้(31ส.ค.61) ว่า บริษัท ทีทีดับบลิว จำกัด (มหาชน) หรือ TTW กำไรสุทธิไตรมาส 2/61 โต 5% เทียบช่วงเดียวกันของปีก่อน อยู่ที่ 693 ล้านบาท – รายได้ไตรมาสนี้เพิ่มขึ้น 6.2% เทียบช่วงเดียวกันของปีก่อน เป็น 1.48 พันล้านบาท โดยหลักมาจากปริมาณขายที่เพิ่มขึ้น (+6.7% เทียบช่วงเดียวกันของปีก่อน เพราะความต้องการใช้น้ำประปาเพิ่มในทั้งภาคอุตสาหกรรมและภาคครัวเรือน ส่วนรายได้เฉลี่ยต่อหน่วยอ่อนลง 1.2% เทียบช่วงเดียวกันของปีก่อน เป็น 18.65 บาท เพราะปริมาณน้ำที่ขายเกิน MOQ มากขึ้น ส่วนแบ่งกำไรจากบริษัทร่วมเพิ่มขึ้นเป็น 17 ล้านบาท อัตรากำไรสุทธิ (Net Profit Margin) ไตรมาสนี้อยู่ที่ 46.8% นับว่ายังคงสูงมาก
แนวโน้มธุรกิจดีและปันผลสูง – ปริมาณความต้องการใช้น้ำประปายังคงสูงขึ้น ส่งผลให้รายได้และกำไรสุทธิปี 61 จะเติบโตได้ต่อเนื่อง ทำให้กำไรสุทธิทั้งปีนี้จะขยายตัวได้ประมาณ 7% ประมาณการเงินปันผลขั้นต่ำปีนี้ 0.60 บาท/หุ้น (จ่ายระหว่างกาลแล้ว 0.30 บาท/หุ้น) คิดเป็น Dividend Yield ทั้งปี 4.8% แนะนำซื้อลงทุน เพื่อรับปันผลสูง ราคาเป้าหมายเฉลี่ยใน IAA Consensus เท่ากับ 14 บาท ซึ่งเทียบเท่ากับ P/E ปี 62 ที่ 18 เท่า